Budimo humani

Humanost ili ljudskost razlikuju nas od životinja. Svi ljudi negdje u sebi imaju djelić humanosti. Nažalost, ponekad je teško doprijeti do tog kutka čovjeka. Pronađemo li u sebi samo malo humanosti i pomognemo li drugome, za tu drugu osobu to može biti mnogo. Kada napraviš nešto dobro i pomogneš drugome, zadovoljan si samim sobom. Osjećaj zadovoljstva godi nam i čini nas ovisnicima o zadovoljstvu, a čini li nas zadovoljnim pomaganje drugima onda smo na dobrom putu.

Mnogi misle da ne mogu učiniti nešto dobro pa ni ne pokušavaju. Neki se previše srame, neki ne mogu pronaći dovoljno snage u sebi, a neki razmišljaju samo o sebi i ne mare previše za druge iz raznovrsnih razloga, nažalost. Ako želimo nešto postići, trebamo biti uporni. Oni koji misle da ne mogu pomoći, pokušavajući će uspjeti.

Henry Dunant je pokušao i uspio je! Umjesto da se susretne s Napoleonom, zaustavio se na polju gdje se ratovalo. Nije ostao ravnodušan na prizor koji je ugledao. Pokušavao je pomoći i pomogao je. Pomagao je potrebitima bez obzira na čijoj strani ratuju i iz koje zemlje dolaze. Nakon povratka sa svog putovanja, osnovao je zajednicu Crvenog križa. Crveni križ i danas pomaže nemoćnima, ranjenima, gladnima, onima kojima treba moralna podrška…

Dunant je dao primjer kako bismo se trebali ponašati i čemu trebamo težiti, a sada je na nama hoćemo li ići njegovim koracima. Nitko nas ne tjera da činimo dobro, ali sva sreća da postoje ljudi koji žele i mogu pomoći, a ne traže ništa zauzvrat. Dovoljan im je osmijeh na nečijem licu. Ipak zapamtite*, Dobro se dobrim vraća!*

Nitja Beraković, 6. razred